kardosdrur/scandi-wiki huggingface dataset:
Parmigianino

Girolamo Francesco Maria Mazzola (11. januar 1503 – 24. august 1540) var en fremtrædende italiensk manieristisk maler og gravør. Han kendes også som  Francesco Mazzola og mere almindligt som Parmigianino – et kælenavn der betyder (”den lille fra Parma). Parmigianino var aktiv i Firenze, Rom, Bologna og sin fødeby Parma. Hans stil er kendetegnet ved langstrakte former og omfatter værker som f.eks. Hieronymus visioner (1527) og Madonna med den lange hals (1534)

Galleri

Se også 
 Manierisme

Notes

Referencer 

 Parmigianino, Cecil Gould. 
 The Story of Art, E.H. Gombrich, London : Phaidon Press, Ltd., 1995 
 Parmigianino and European Mannerism Kunsthistorisches Museum Vienna  in English

Eksterne henvisninger 
 Parmigianino Gallery at MuseumSyndicate 
 

Malere fra Italien
Personer fra Parma
Manieristiske malere
Raderere
Mads Fenger

Mads Fenger Nielsen (født 10. september 1990) er en dansk professionel fodboldspiller, der spiller for Hammarby IF

Karriere 
Mads Fenger skiftede til Randers FC i 2007 hvor han spillede for klubbens 2. hold Randers Freja indtil han skrev under på en fuldtidskontrakt i starten af 2009. Tidligere havde han som ungdomsspiller spillet i IK Skovbakken i Århus. Trods sin unge alder lykkedes det ham at tilspille sig en stamplads i Randers FC's centerforsvar allerede i sit første år i klubben. Ingen har spillet flere førsteholdskampe i Randers FC.

Hammarby IF
Den 17. februar 2017 blev det offentliggjort, at Fenger skiftede til Hammarby IF.

Referencer

Eksterne henvisninger 

 
 Spillerprofil på Randers FCs hjemmeside 

Mads
Fodboldspillere fra Danmark
Fodboldspillere fra Randers FC
Fodboldspillere fra IK Skovbakken
Erik Hassle

Erik Hassle (født 26. august 1988 i Salem, Stockholms län) er en svensk singer-songwriter.

Hassle er født i Salem, Stockholms län, men er opvokset i Bie, Katrineholm 150 kilometer syd for Stockholm. Han gik på musikgymnasiet Rytmus i Stockholm, hvor han senere blev opdaget af en musikmanager, der satte ham sammen med sangskriver- og producerteamet Tysper/Mack/Grizzly. I 2008 fik han en pladekontrakt med svenske Roxy Recordings og i 2009 en international kontrakt med Island Records og Universal Republic. Kontrakten med Island skal være en af de største i Storbritannien de senere år.

Hans debutalbum, Hassle, er skrevet og indspillet fra han var 17 til 20 år, og blev udgivet den 19. august 2009 i Sverige. Førstesinglen "Hurtful" blev et stort hit både i hjemlandet Sverige, Storbritannien og Danmark. I Danmark blev nummeret valgt til "P3's Uundgåelige" på DR P3 i slutningen af september 2009, og i slutningen af februar 2010 gik den ind som #2 på single-hitlisten. I Sverige gik debutalbummet direkte ind som #2 på album-hitlisten. I Storbritannien udkom albummet, under titlen Pieces, den 22. februar 2010 med én ny sang og fire sange i nye versioner. "Hurtful", der var udkommet to uger forinden, nøjedes med at blive #59 på hitlisten.

Hassle vandt prisen som "Årets nye artist" i Sverige ved Grammis-uddelingen og P3 Guld i henholdsvis 2009 og 2010. Den britiske avis The Guardian udråbte ham i marts 2009 til "en ny Robbie Williams", og han er i øjeblikket bosat i London.

Han var gæstesanger i finalen i X Factor den 27. marts 2010 i Parken, hvor han optrådte med "Don't Bring Flowers" og "Hurtful" sammen med Tine, der fik en andenplads.

Efter flere års fravær fra musikken vendte Erik Hassle tilbage med singlen "Talk About It" i 2013.

Diskografi

Album 
 Hassle (2009)
 Pieces (2010)
 Mariefred Sessions (2011)
 We Dance (2012)
 Innocence Lost (2017)

Singler 
 "Hurtful" (2008)
 "Don't Bring Flowers" (2009)
 "Standing Where You Left Me" (2010)
 "Talk About It" (2013)

Referencer

Eksterne henvisninger 

 
 

Sangskrivere fra Sverige
Sangere fra Sverige
Svensksprogede forfattere fra Sverige
Camillus Nyrop (flertydig)

Camillus Nyrop kan henvise til flere personer:

 Camillus Nyrop (instrumentmager) (1811-1883) – dansk instrumentmager
 Camillus Nyrop (1843-1918) – dansk industrihistoriker, foregåendes søn
Nyrop

Nyrop er en dansk slægt, der kan føres tilbage til sognepræst til Lodingen i Trondhjems Stift Hans Pedersen Nyrop (c. 1645-1700), som sikkert var af dansk afstamning. Hans søn, biskop i Kristiansand, magister Christopher Nyrop (1680-1733), hvem Holberg omtaler som en
klog og veltalende mand, var fader til provst i Kongsbergs Provsti, sognepræst til Eker Peter
Jespersen Nyrop (1714-1773), hvis søn, provst, sognepræst til Nørre Vedby og Nørre Alslev
Christopher Nyrop (1752-1831), atter var fader til sognepræst til Udby Christopher Nyrop (1805-1879), der nævnes som en fremskridtsvenlig præst med stor interesse for skolevirksomheden, og til instrumentmageren, professor Camillus Nyrop (1811-1883) Den ældste af disse to brødre blev fader til to sønner, der gik til Nordamerika, hvor de har efterladt afkom, og til arkitekten, professor Martin Nyrop (1849-1921). Blandt professor Camillus Nyrops børn skal nævnes industrihistorikeren, professor Camillus Nyrop (1843-1918), filologen, professor Kristoffer Nyrop (1858-1931) samt Johan Ernst Nyrop (f. 1850) og Hans Louis Nyrop (f. 1861), der i fællesskab fortsatte den af faderen grundlagte forretning.

Kilder 
 Salmonsens Konversationsleksikon
Korridorlejlighed

En korridorlejlighed er en lejlighedstype, hvortil adgangen går gennem en korridor; dvs. i lighed med værelserne på et typisk hotel. Denne type var tidligere meget almindelig i København, og under byggeboomet i anden halvdel af 1800-tallet blev der opført mange spekulationsejendomme med korridorlejligheder pga. de lemfældige byggelove af 1856 og 1871. Lejlighedstypen, der er meget farlig ved brand, da eneste udgang er via korridoren, blev forbudt med byggeloven af 1889.

Da saneringen af brokvartererne blev indledt i 1970'erne, var fokus især på at få fjernet ejendomme med korridorlejligheder, ikke mindst efter at en brand den 11. november 1975 i ejendommen Stengade 20 i den sorte firkant på Nørrebro i København havde kostet 9 menneskeliv. Sorte firkant blev et indsatsområde for saneringen, der også i samme årti fjernede ejendomme med denne lejlighedstype i Fredensgade.

Noter

Videre læsning 
 Hans Helge Madsen, Huse må ikke styrte sammen, København: Rhodos 1972.

Københavns historie
Lejligheder
Danmark i 1800-tallet
Sophus Juncker-Jensen

Sophus Peter Frederik Juncker Jensen (16. februar 1859 i Vejle – 15. oktober 1940) var en dansk fotograf.

Juncker Jensen stod i 1880 som fotografmedhjælper hos Gottlieb Støckel på Bornholm, og han er givetvis identisk med den S. Juncker Jensen, som findes nævnt under Rønne i Provins-Vejviseren 1882-83 og 1883-84. På et tidspunkt har han modtaget fotografisk uddannelse i Paris. Han havde fra 18. maj 1888 atelier i København, bl.a. på adressen Vimmelskaftet 39-41, hvor han blev en benyttet portrætfotograf. Han havde eneret på offentliggørelse af fotografier fra Den Nordiske Industri-, Landbrugs- og Kunstudstilling i Kjøbenhavn 1888. En del af disse fotografier, samt mange portrætter, findes på Det Kongelige Bibliotek. Fra omkring 1891 begyndte han at anføre sit navn med bindestreg på sit brevpapir.

Hans protokoller fra 1922 og frem er bevaret, mens de tidligste er gået tabt. Juncker-Jensen var en af de første fotografer i Norden, der fremkaldte farvefotografier.

Juncker-Jensen opførte som impresario en biograf på Mørdrupvej 13 i Espergærde i 1923-24 med Valdemar Hansen som teaterleder. Bygningen er i pompejansk stil inspireret af Juncker-Jensens oplevelser på Korfu og tidligere udsmykket af kunstneren Thor Bøgelund. Biografen blev nedlagt i 1970 og bygningen blev ombygget til frikirke med en mindre café.

Han var gift med Rigmor Ida Wilhelmine Holzmann. Forretningen blev overtaget af sønnerne Frederik Juncker-Jensen (19. marts 1898 – 23. marts 1924) og cand.jur. Jens Juncker-Jensen (f. 9. marts 1910 – ?). 

Blandt hans elever var Bodil Hauschildt og Ólafur Magnússon, der begge blev kgl. hoffotografer.

Noter

Eksterne henvisninger 
 Om Juncker Jensen på Bornholm
  Omtale i: Tove Hansen, "Kvinders fotografi. Kvindelige fotografer i Danmark før 1900", Fund og Forskning, bind 29 (1990) .

Personer fra Vejle
Fotografer fra Danmark
Danskere i 1800-tallet
Danskere i 1900-tallet
Stakitøl

En stakitøl er en øl, der består af en flaske, der er omkranset af en ramme af brædder, der ligner et stakit. Danske bryggerier begyndte at sælge stakitøl i 1930'erne til afløsning for øl i små ølankre. Det var alene hvidtøl, der blev solgt som stakitøl.

Eksterne links 
 Stakitøl på bryggerihistorie.dk

Ølmærker
Civilt-militært samarbejde

Civilt-militært samarbejde (engelsk: Civilian Military Cooperation (CIMIC). beskriver samspillet mellem statslige eller ikke-statslige civile organisationer og militæret.

Historie 
Danmark begyndte, samtidig med mange andre NATO lande, at formalisere det civil-militære samarbejde efter erfaringerne fra krigen i Bosnien-Hercegovina i 1990'erne. I NATO sammenhænge gik det via begrebet "post conflict reconstruction" eller PCR. Hvor NATO-landene i fællesskab kom frem til, at en opbygning af landene i regionen var lige så vigtig, som sikringen af fred.

Det var imidlertid først efter invasionen i Irak, at det civil-militære samarbejde for alvor fik luft under vingerne. 

I dag varetages funktionen af 1. Artilleriafdeling under Danske Artilleriregiment.

Kilder 

  Civil-Military Cooperation of the Armed Forces of Ukraine    på cimic.com.ua

Militær
You'll Be Gone

"You'll Be Gone" er en stille ballade med Elvis Presley. Den er en komposition af Elvis Presley, Red West og Charlie Hodge.

"You'll Be Gone" blev indspillet 18. marts 1962 i RCA's Studio B i Nashville og blev i februar 1965 udsendt som B-side på en singleplade med "Do The Clam" som A-side. "You'll Be Gone" blev endvidere udsendt som "bonusnummer" på soundtracket fra filmen Girl Happy, ligeledes i 1965.

"You'll Be Gone" er bemærkelsesværdig fordi Elvis Presley var medforfatter på sangen. I modsætning til mange andre sange, hvor Elvis blev krediteret som medforfatter af rent forretningsmæssige årsager, er dette en af de meget få, hvor han reelt tog del i skabelsesprocessen. Elvis og Red West arbejdede på sangen igennem et helt år, hvor de gang på gang ændrede på tekst og melodi. Sangen baserede de oprindeligt på Cole Porters "Begin The Beguine", men droppede dette, da det mislykkedes at få tilladelse til at bruge dele af denne.

Andet 
Den ovenfor nævnte "Do The Clam" fra Girl Happy er en komposition af Sid Wayne, Ben Weisman og Dolores Fuller. Den blev indspillet af Elvis Presley hos Radio Recorders i Hollywood den 12. juni 1964.

Referencer 

Elvis Presley-sange
Popsange
Sange fra 1962
Lømmelpakken

Lømmelpakken (egentlig: L 49 Om straffeloven og lov om politiets virksomhed – også kaldet Uro-pakken) er en dansk lovpakke vedtaget den 26. november 2009. Den blev officielt lanceret af Venstres politiske ordfører Peter Christensen den 14. september 2009 i Jyllands-Posten, og indgik som en del af finanslovsaftalen november 2009. Lovpakken har til formål at ”styrket indsats mod omfattende forstyrrelse af den offentlige orden m.v.”, ved hjælp af især højere bødestraffe for overtrædelser af ordensbekendtgørelsen.

Indhold 
Iblandt pakkens hovedtiltag er:

 Politiets mulighed for præventiv anholdelse udvides fra op til 6 timer til op til 12 timer. 
 Straffen for at forhindre politiet i udførelsen af deres arbejde hæves til 40 dages fængselsstraf. Før lovforslaget blev det straffet med bøde.
 Ved fastlæggelse af straf bliver det en skærpende omstændighed, hvis overtrædelsen foregik i ”umiddelbar forlængelse af at der i området foregår grov forstyrrelse af ro og orden på offentligt sted.

Vedtagelse 
Lømmelpakken blev fremsat i Folketinget den 29. oktober 2009 af daværende justitsminister Brian Mikkelsen. Under høringsrunden fik loven hård kritik af bl.a. Kriminalforsorgsforeningen og Landsforeningen af Forsvarsadvokater. Det var sandsynligvis derfor at loven i stedet blev lagt ind i årets finanslovsaftalen og vedtaget som en del af denne den 26. november 2009 med 58 stemmer for, alle fra regeringspartierne og Dansk Folkeparti og 50 imod, og trådte i kraft den 3. december 2009.

Anvendelse 
Lømmelpakken var ifølge Justitsministeriet især møntet på de nært forestående protester under FNs klimakonference i København. Lømmelpakken blev taget i anvendelse i forbindelse med flere aktioner, og i alt 1915 demonstranter tilbageholdt. Hensigten med pakken var angiveligt... " at sende et klart signal til dem, der måtte sidde og planlægge autonom kriminalitet for at ødelægge København under klimatopmødet."  De aktivister, der efter politiets skøn udførte autonom kriminalitet, blev indsat i det midlertidige "klimafængsel" i Valby. Klimafængslet var indrettet med 37 bure, der havde plads til 346 anholdte ad gangen. Blandt de indsatte var den kendte tv-vært Bubber. De fleste blev løsladt i dagene efter topmødets afslutning.

Kritik 

Østre Landsret har udtalt sig kritisk om lømmelpakken. Også en række forsvarsadvokater har udtrykt betænkelighed ved de beføjelser, den giver politiet. 

I november 2011 udtalte daværende justitsminister Morten Bødskov, at regeringen ville drøfte lømmelpakken med Enhedslisten og Liberal Alliance. Dagbladet Information beretter i en artikel 20. december 2013, at regeringen endnu ikke har taget initiativ til en sådan drøftelse, og at den nuværende justitsminister, Karen Hækkerup under lovbehandlingen i 2009 var kritisk overfor forslaget og bl. a udtalte »Det her lovforslag rammer ikke dem, der sætter byen i brand, og det generer bare en hel masse andre mennesker. Det er sjusk, det er dårligt gennemført, og det risikerer at blive en ny knivlov,«

Eksterne henvisninger 
 L 49 Forslag til lov om ændring af straffeloven og lov om politiets virksomhed., Folketinget

Noter 

Danmarks love
Falkenberg Len

Falkenberg var et len i det sydlige Halland i dansketiden. Lenet var 1441 tillagt 2 herreder, som må være Årstad og Halmstad.

Lensmænd

Len i Danmark
Falkenberg
Tibetansk kirsebær

 
Tibetansk kirsebær (Prunus serrula) er et lille, løvfældende træ eller en stor busk med en tætgrenet, uregelmæssig og rundagtig krone. Hovedgrenene er tragtformet oprette.

Beskrivelse 
Barken er først fint håret med en rødlig lysside og en grøn skyggeside. Senere bliver den skinnende mahognibrun (rødbrun) med lyse, tværgående bånd af barkporer. Gamle stammer kan få en grå, opsprækkende bark. Knopperne er spredtstillede, tiltrykte og ægformede, spidse og brune. 

Bladene er smalt elliptiske med fint savtakket rand og lang spids. Oversiden er mørkegrøn, mens undersiden er lysegrøn med en kraftig, hvidlig midterribbe. Blomstringen sker i maj, hvor blomsterne findes siddende 2-3 sammen på kortskud. De enkelte blomster er regelmæssige og 5-tallige med hvide kronblade. Frugterne er røde, ovale stenfrugter .

Rodnettet er hjerteformet med kraftige hovedrødder. Planten forhandles dog næsten altid podet på fuglekirsebær, hvis rodnet den overtager. 

Højde x bredde og årlig tilvækst: 8 x 6 m (30 x 20 cm/år).

Hjemsted 
Planten har sin naturlige udbredelse i det vestlige Kina, inklusive Sichuan og Tibet, hvor den findes på græsskråninger, i skovklædte kløfter og i skovbryn i 1.200-4.000 m højde. Her findes den sammen med bl.a. kinesisk etageprimula, kongelilje, papirbarkløn, Rhododendron williamsianum og sargentrøn

Noter 

Hvide blomster
Træer
Haveplanter
Kirsebærslægten
Lykå Len

Lykå Len var i dansketiden et len i det østlige Blekinge, som 1601 skiftede navn til Christianopel Len.

Høvedsmænd og lensmænd til Lykå

Høvedsmænd og lensmænd til Kristianopel 

Len i Danmark
Incantation

Incantation er et amerikansk dødsmetal-band, dannet af John McEntee og Paul Ledney i 1989. Gruppen er førende indenfor New York dødsmetalscenen sammen med Suffocation og Immolation, selvom gruppen kommer fra Johnstown, i Pennsylvania.

Gennem bandets 18 års lange historie har der været utallige medlemsudskiftninger, der har efterladt guitaristen John McEntee som det eneste oprindelige medlem. Incantation er kendt for at blande forskellige tempoer ind i deres musik. Ofte spiller de langsomme nedstemte passager lignende, death/doom bands som Autopsy, Winter, og Disembowelment.

Medlemmer

Nuværende medlemmer 
 John McEntee – Guitar, vokal (1989–)
 Kyle Severn – Trommer (1994–1998, 2000–)
 Alex Bouks – Guitar (2008–)
 Chuck Sherwood – bas (2008–)
 Jim Roe – Trommer live (1990–1993, 2007–)
 Craig Pillard – Guitar, vokal (1990–1994, 1996–1997), live vokal (2008)

Diskografi

Studiealbums 
 1992: Onward to Golgotha
 1994: Mortal Throne of Nazarene
 1995: Upon the Throne of Apocalypse
 1998: Diabolical Conquest
 2000: The Infernal Storm
 2002: Blasphemy
 2004: Decimate Christendom
 2006: Primordial Domination

Live albums 
 1997: Tribute to the Goat
 2002: Live Blasphemy in Brazil Tour 2001

Ep'er 
 1990: Entrantment of Evil
 1991: Deliverance of Horrific Prophecies
 1997: The Forsaken Mourning of Angelic Anguish
 2008: Blasphemous Cremation

Eksterne henvisninger 
 Officielle hjemmeside
 Incantation på Allmusic

Dødsmetalgrupper
Musikgrupper fra USA
Musikgrupper fra 1989
Abominations of Desolation

Abominations of Desolation var det første album af det amerikanske dødsmetal-band Morbid Angel. Selvom indspilningerne allerede blev færdiggjort i 1986, udgav bandet det ikke på dette tidspunkt, på grund af utilfredshed med det endelige produkt. Indspilningerne blev derved først udgivet i 1991, efter ønske fra gruppens pladeselskab Earache Records.

Den endelige udgave af disse rå indspilninger kan findes på Morbid Angels tre første udgivelser:
 "Chapel of Ghouls", "Lord of All Fevers and Plague", og "Evil Spells" (omdøbt til "Welcome To Hell") er med på Altars of Madness.
 Afkortede versioner af "Unholy Blasphemies", "The Ancient Ones" (omdøbt "Azagthoth") og "Abominations", er med på Blessed Are the Sick.
 "Angel of Disease" er med på Covenant, men indeholder dog en meget dårlig produktion som den originale, hvilket skiller den ud fra resten af sangene på albummet. 
 "Hell Spawn" endte på Formulas Fatal to the Flesh som "Hellspawn: The Rebirth".

Spor 
 "The Invocation/Chapel of Ghouls" – 7:11
 "Unholy Blasphemies" – 4:00
 "Angel of Disease" – 5:35
 "Azagthoth" – 5:49
 "The Gate/Lord of All Fevers" – 5:55
 "Hell Spawn" – 2:32
 "Abominations" – 4:20
 "Demon Seed" – 2:12
 "Welcome to Hell" – 4:56

Album fra 1986
Dødsmetalalbum
Morbid Angel
Skærmhat-familien

Skærmhat-familien (Pluteaceae) er en familie i Bladhat-ordenen. 

 Fluesvamp (Amanita)
 Amarrendia 
 Chamaeota
 Limacella
 Skærmhat (Pluteus)
 Termitosphaera
 Torrendia
 Posesvamp (Volvariella)

Svampefamilier
Henrik Brahe (død 1587)

Henrik Brahe (død 19. februar 1587), var en dansk rigsråd. Han var søn af Jens Brahe og Anne Bille. 

Henrik Brahe fuldførte det prægtige Vittskövle Slot, som faderen havde begyndt at bygge, og det står endnu som en af Skånes stolteste herreborge. Det skånske len Borestad, som han i 1565 havde fået i pant, ombyttedes 1567 med Fultofte og Heglinge i samme landsdel, og i 1584 købte han dem. 1572-78 var han forlenet med Halmstad Herred og 1579-87 med Bornholm; I 1581 blev han medlem af Rigsrådet. 

Henrik Brahe ægtede Lene Thott, en datter af rigsråden Tage Ottesen Thott og Else Ulfstand 4. oktober 1574. Sagnet fortæller, at han forinden i 10 år var hensunken i en dyb melankoli, så han sjældet talte med nogen, og at han i al den tid ikke var til at overtale til ægte sin fæstemø. Hun døde 1599. Af deres børn blev kun 3 døtre voksne, der alle gjorde gode partier: Anne Brahe ægtede rigsmarsken Steen Maltesen Sehested, Margrethe Brahe blev gift med Christian Barnekow, og Else Brahe fik rigsråden Henrik Ramel til mand.

Kilder 

 
 Ljunggren, Skånska Herregårdar IV: Widtsköfle.
 Danmarks Adels Aarbog 1888, S. 114.

Henrik (død 1587)
Rigsråder fra Danmark
Danskere i 1500-tallet
Alliancescenerne

Alliancescenerne er en tidligere anvendt fællesbetegnelse for Folketeatret og Det Ny Teater.

Begrebet opstod, fordi Thorvald Larsen, der oprindeligt var direktør for Folketeatret, i en periode også var direktør for Det Ny Teater.

Teatre i København
Goregrind

Goregrind er en musikgenre inspireret af grindcore og dødsmetal. Som navnet antyder, kan det ses som en undergenre af både grindcore og dødsmetal. Zero Tolerance magasinet definerede genren som: "nedstemte guitarer, drønende trommer, (noglegange med en høj tindåse-lydende lilletromme), kvalmende sangtekster og ofte utroligt forvrængede vokaler. Goregrind bands gør ofte brug af ekstremt lave eller tonevekslende vokaler. Teksterne omhandler sædvanligt voldelige temaer, som inkluderer splattere, retsmedicinsk patologi, død og voldtægt. Teksterne har ofte en ironisk splatter-film følelse, pornografisk provokerende covers, som ikke skal tages alvorligt. Trommeslageren Cyjan fra det polske goregrind band Dead Infection udtalte: "Musikalsk er der ikke nogen stor forskel på grindcore og goregrind. Men tekstmæssigt beskriver førstnævnte sociale og politiske problemer, hvorimod goregrind som navnet afslører, handler om alt relateret til blod, patologiske aspekter eller uheld med skæbnesvanger resultater. Goregrind benytter meget dyriske growl-vokaler. ."

Eksempler på goregrind-bands

Fodnoter 

Fusions- og undergenrer af dødsmetal

nl:Goregrind
Adrienne Rich

Adrienne Rich (født 16. maj 1929 i Baltimore, Maryland, død 27. marts 2012 i Santa Cruz, Californien) var en amerikansk forfatter. Hun debuterede i 1951 med digtsamlingen A Change of World.

Eksterne henvisninger 

Digtere fra USA
Värnamo Nyheter

Värnamo Nyheter (VN) er en politisk uafhængig lokalavis som udgives i Värnamo, Gislaved, Gnosjö, Smålandsstenar, Hyltebruk, Skillingaryd, Vaggeryd og Rydaholm. Avisen blev grundlagt i 1930. 

Avisen udkommer mandag til torsdag. Om fredagen udgives gratisavisen VN Fredag. Avisen er sandsynligvis Sveriges sidste dagblad med en forside helt bestående af annoncer. Avisen ejes af Herenco-koncernen, hvor den indgår i Hall-Pressen.

Eksternt link
 Värnamo Nyheter

Etableret i 1930
Aviser fra Sverige
Konsekvens

En konsekvens vil sige en logisk følge af noget forudgående, der enten kan være et faktum, som man empirisk eller logisk har fundet frem til, eller en hændelsesmæssig årsag til, at noget sker. En bestemt hændelse kan udmærket have flere forskellige konsekvenser.

Eksempler 
En logisk konsekvens af, at vands kogepunkt er afhængigt af det atmosfæriske tryk er, at vand koger ved en lavere temperatur end 100 grader ved lavere tryk, som f.eks. højtliggende steder.
Konsekvensen af Jensens utroskab var, at konen skred med børnene. 
Da Ole råbte "dumme svin" til betjenten, havde han ikke tænkt nærmere over konsekvenserne.

Ordet konsekvens bruges om noget uheldigt for ikke at sige katastrofalt. Det tilsvarende ord resultat, der stort set betyder det samme, har ikke denne klang.

Man vil f.eks. foretrække at sige "Et resultat af hans sparsommelighed gennem mange år var, at han nu var i besiddelse af en anseelig formue" frem for "En konsekvens af hans sparsommelighed gennem mange år var, at han nu var i besiddelse af en anseelig formue".

I de senere år har begrebet fået en bibetydning af straffeforanstaltning og streng ubønhørlighed. Man taler f.eks. om, at det skal have konsekvenser, når unge mennesker laver hærværk.

Retorik
Logik
Etik
Havstovan

Havstovan er det færøske institut, hvor man forsker i havets forunderlige verden. 

Hjalti í Jákupsstovu, daværende chef for Havstovan, var i 2009 kåret Årets Leder på Færøerne indenfor det offentlige.

Eksterne henvisninger 
 Hav.fo

Uddannelse og videnskab på Færøerne
Toleranceudvikling (medicin)

Anvendelsen af visse psykoaktive stoffer, fx alkohol, benzodiazepiner og heroin medfører tilvænning, såkaldt toleranceudvikling, som viser sig ved, at det er nødvendigt at øge dosis for at opnå den ønskede virkning. Toleranceudviklingen kan være ganske betydelig, så det kan være nødvendigt at anvende doser, som for ikke tilvænnede mennesker, ellers ville være dødelige.

Farmakologi